बीटीवी(19 अप्रैल) ने यह आंकड़ा क्रमश: 85, 97 और 42 के रूप में पेश किया. 23 अप्रैल को टाइम्‍स नाऊ-वीएमआर ने कांग्रेस को 91, बीजेपी को 89 और जेडीएस को 90 सीटें मिलने की संभावना व्‍यक्‍त की. उसी दिन जैन लोकनीति-सीएसडीएस ने भी अपने पोल के आंकड़े सार्वजनिक किए लेकिन उन्‍होंने बीजेपी के चुनाव में सबसे बड़ी पार्टी बनकर उभरने की बात कही. उनके मुताबिक बीजेपी को 92, कांग्रेस को 88 और जेडीएस को 35 सीटें मिल सकती हैं. गौरतलब है कि मोटे तौर पर मतदान शांतिपूर्ण रहा है. हालांकि बीजेपी और कांग्रेस के बीच प्रतिष्ठा का प्रश्न बनी बादामी सीट पर मुख्यमंत्री सिद्धारमैया और बीजेपी उम्मीदवार श्रीरामुलु के समर्थकों के बीच झड़प की खबर है. मतदान सुबह सात बजे शुरू हुआ और कई मतदान केंद्रों पर लंबी कतारें देखी गईं. उत्तरी कर्नाटक में कड़ी धूप के बावजूद मतदाताओं में उत्साह देखा गया. येदियुरप्पा ने कहा, 'मैंने कई न्यूज़ चैनलों पर एग्जिट पोल के नतीजे देखे हैं. मंगलवार को बीजेपी बहुमत की सरकार बनाने जा रही है. कांग्रेस कर्नाटक से गायब हो जाएगी. जेडीएस से हाथ मिलाने का तो सवाल ही नहीं उठता.'